text: Fortsat forsinkelser i togtrafikken mellem Fredericia og Århus
  23 august 2016 kl. 04.38
  Et skinnebrud ved Horsens betyder, at kun èt spor er farbart. InterCity-togene er fortsat de eneste, der kører på strækningen mellem Fredericia og Århus tirsdag.  
  Opdatering: Der er fortsat skinnearbejde ved Horsens efter et skinnebrud. Banedanmark forventer, at trafikken forløber normalt efter klokken 14. 00
  -------
  Skal man ud at rejse med tog tirsdag morgen mellem Fredericia og Århus H, så er det en god idé at holde øje med togtiderne. DSB kører nemlig ikke efter den normale køreplan grundet et brud på skinnerne ved Horsens.
  InterCity-togene er derfor de eneste tog, der kører mellem Fredericia og Aarhus H - disse standser dog i Hedensted i begge retninger.
  - Vi forsøger så vidt muligt, at køre med ekstra vogne på alle tog, skriver DSB på deres hjemmeside.
  Lyntogene fra København kører til Fredericia. I Fredericia kan man enten benytte InterCity-tog eller togbusser som vil køre direkte via Vejle til Aarhus H. Fra Frederikshavn/Aalborg kører Lyntogene til Aarhus H. Fra Aarhus H kan man benytte InterCity-tog eller togbusser som vil køre direkte til Fredericia via Vejle.
  Alle regionaltog mellem Fredericia og Aarhus H er aflyst. Der vil derfor køre togbusser mellem Fredericia og Vejle som standser i Børkop og Brejning. Rejsende til Viby Jylland henvises til Odderbanen samt Arriva.
  InterCity-togene er eneste tog mellem Fredericia og Aarhus H: På grund af et skinnebrud ved Horsens kan vi kun… https://t.co/P5SZUTILUu #dsb
  
  